armvectores/hy_wikipedia_2023 huggingface dataset:
Ժերար Տետեյան

Ժերար Շառլի Տետեյան (Դեդեյան Ժիրայր , փետրվարի 4, 1942(1942-02-04), Նանտ), հայ բանասեր, պատմաբան։ Գիտության դոկտոր՝ պատմության գծով (1990), պրոֆեսոր (1991)։ ՀՀ ԳԱԱ արտասահմանյան անդամ (2004)։ ԵՊՀ պատվավոր դոկտոր (1984)։
Հայազգի ֆրանսիացի գրականագետ Շառլ Տետեյանի որդին է։


== Կենսագրություն ==
1962-1966 թթ. ուսանել է Փարիզի էկոլ Նորմալ Սյուպերյորի, Սորբոնի (դասական լեզուներ և գրականություն) և Արևելյան լեզուների ազգային դպրոցի (հայերենը՝ Ֆրեդերիկ Ֆեյդիի ղեկավարությամբ) բարձրագույն ուսումնական հաստատություններում։ 1969 թվականից Մոնպելիեի Պոլ Վալերի համալսարանում դասավանդում է ընդհանուր պատմություն (միջնադար)։ 1994 թվականից Երևանի պետական համալսարանի պատվավոր դոկտոր է, 1966 թվականից՝ Մոնպելյեի գիտության և գրականության ակադեմիայի անդամ։
Գիտական ուսումնասիրությունները վերաբերում են միջնադարյան Հայաստանի, մասնավորապես հայ-բյուզանդական հարաբերությունների պատմությանը։ Ֆրանսերեն է թարգմանել և ընդարձակ առաջաբանով ու ծանոթագրություններով հրատարակել Սմբատ Սպարապետի «Տարեգիրքը» (1980 թ)։ Համահեղինակ է «Հայոց պատմություն» (1982 թ, ֆրանսերեն) գրքի։ Բազմիցս այցելել է Խորհրդային Հայաստան։


== Անդամակցություն ==
Մոնպելիեի գիտության և գրականության ակադեմիայի անդամ (1966)


== Մատենագիտություն ==
Les pouvoirs arméniens dans le Proche-Orient Méditerranéen (1068-1144) 5 vol., thèse de doctorat : lettres, Université Paris-1 Panthéon-Sorbonne, 1990 .
Smbat le Connétable, introduction, traduction et notes par Gérard Dédéyan, La Chronique attribuée au connétable Smbat, Geuthner, Paris, 1980 .
Les Arméniens, histoire d'une chrétienté, Privat, Toulouse, 1990 978-2708953567.
et al., Arménie : 3000 ans d'histoire, Éditions Faton, coll. « Les Dossiers d'archéologie », n° 177, Dijon, 1992 .
with Jacques Le Goff, La Méditerranée au temps de saint Louis, actes du colloque d'Aigues-Mortes, 25 et 26 avril 1997, Éd. du SIVOM d'Aigues-Mortes, 2001 978-2951646704.
(dir.), Les Arméniens entre Grecs, Musulmans et Croisés : étude sur les pouvoirs arméniens dans le Proche-Orient méditerranéen (1068–1150), 2 vol., Fundação Calouste Gulbenkian, Lisbonne, 2003 .
with Isabelle Augé et Gérard Dédéyan (dir.), L'Église arménienne entre Grecs et Latins : fin XIe milieu Ve, Geuthner, Paris, 2009 978-2705338183.
with Karam Rizk (dir.), Le comté de Tripoli : État multiculturel et multiconfessionnel, 1102–1289, actes des journées d'études, Université Saint-Esprit, Kaslik, Liban, décembre 2002, Geuthner, Paris, 2010 978-2705338398.
Alphonse Cillière (présented by Gérard Dédéyan, Claire Mouradian and Yves Ternon), 1895 — Massacres d'Arméniens, Privat, coll. « Témoignages pour l'histoire », Toulouse, 2010 978-2-7089-6897-4.
Gérard Dédéyan, Carol Iancu, (dir.), Du génocide des arméniens à la Shoah : Typologie des massacres du XXe siècle, Privat, coll. « Regards sur l'histoire » Toulouse, 2015, 640p. 978-2-7089-6955-1.


== Ծանոթագրություններ ==
Հոբիթ ֆիլմ

«Հոբիթ» (անգլ.՝ The Hobbit), ռեժիսոր Փիթեր Ջեքսոնի կողմից բեմադրված, երեք ֆիլմերից բաղկացած շարք, որի մասերը միմյանց կապված են մեկ սյուժեով։ Ջոն Ռ. Ռ. Թոլքինի  «Հոբիթ , կամ գնալն ու գալը» պատմվածքի ադապտացիա է։
Եռագրությունը բաղկացած է հետևյալ ֆիլմերից.

«Հոբիթ։ Անսպասելի ճանապարհորդություն» (անգլ.՝ The Hobbit: An Unexpected Journey),
«Հոբիթ։ Սմոգի պարապուտը» (անգլ.՝ The Hobbit: The Desolation of Smaug),
«Հոբիթ։ Հինգ զորքերի ճակատամարտը» (անգլ.՝ The Hobbit: The Battle of the Five Armies)։«Մատանիների տիրակալը» ֆիլմի եռագրության ժամանակագրական հաջորդական նախադրյալն է։


== Եռագրություն ==
Ֆիլմերը Թոլքինի «Հոբիթ, կամ գնալն ու գալը» ֆիլմի ազատ ադապտացիաներ են։ Դրանք մեզ պատմում են հոբիթ Բիլբո Բեգինսի և տասներեք թզուկների Միայնակ լեռ տանող ճանապարհին արկածների մասին, ինչպես նաև հանդիսանում են  «Մատանիների տիրակալը» ֆիլմի եռերգության նախապատմությունը։ «Հոբիթ» եռերգության ֆիլմերը հանդիսատեսի և քննադատների կողմից շատ ավելի սառն են ընդունվել, քան «Մատանիների տիրակալը», որը մի շարք նշանակալից մրցանակներ է ստացել համաշխարհային կինոյում։


=== «Հոբիթ։ Անսպասելի ճանապարհորդություն» ===
«Հոբիթ։ Անսպասելի ճանապարհորդություն» ֆիլմի համաշխարհային պրեմիերան կայացել է 2012 թվականի  նոյեմբերի 28 -ին  Վելինգտոնում, Նոր Զելանդիա։  Դեկտեմբերի 12-ին ֆիլմը թողարկվել է Նոր Զելանդիայում, դեկտեմբերի 13-ին ՝ Մեծ Բրիտանիայում, դեկտեմբերի 14-ին՝ ԱՄՆ-ում,իսկ դեկտեմբերի 19-ին՝ Ռուսաստանում։


=== «Հոբիթ։ Սմոգի պարապուտը» ===
Ֆիլմի սյուժեն պատմում է թզուկների՝ հրաշագործ Գենդալֆ Մոխրագույնի և հոբիթ Բիլբոյի նոր արկածների մասին, ովքեր, անցնելով լեռները, փրկվում են Բեորնում իրենց հետապնդող օրկերից (որոնց գլխավորում է սարսափելի Բոլգը)։ Անվտանգ ուղեկցելով թզուկներին և հոբիթին դեպի հյուսիս՝ կախարդը ճանապարհորդում է դեպի Դոլ Գուլդուր ամրոց, որտեղ հանդիպում է Նեկրոմաներին, որը պարզվում է, որ Սաուրոնն է, մինչդեռ թզուկներն ու Բիլբոն մոլորվում են Լիխոլեսիեում։ Այնտեղ նրանք կռվում են հսկա սարդերի դեմ, իսկ հետո գերի են վերցվում Թրանդուիլի էլֆերի կողմից։ Բիլբոյի հնարամտության շնորհիվ բոլորին հաջողվում է փախչել բանտից և հասնել Էսգարոթ լճային քաղաք։
Բազմաթիվ դժվարություններից հետո թզուկները վերջապես հասնում են Էրեբոր՝ իրենց նախկին թագավորություն։ Բիլբոն մտնում է Միայնակ լեռան քարանձավները, որտեղ վիշապ Սմաուգը պահպանում է անթիվ հարստություններ։ Կախարդական մատանին օգնում է հոբիթին փախչել վիշապից։


=== «Հոբիթ։ Հինգ զորքերի ճակատամարտը» ===
Սմաուգը թռչում է դեպի Կղզային քաղաք, և մոտենում է օրքերի հսկայական բանակը՝ Ազոգի հրամանատարությամբ, շուտով կսկսվի Հինգ բանակների ճակատամարտը։
Երրորդ մասի համաշխարհային պրեմիերան՝ «Հոբիթ. հինգ բանակների ճակատամարտը», կայացել է  2014 թվականի դեկտեմբերի 1-ին։


== Ծանոթագրություններ ==
Ամալֆի

Ամալֆի (իտալերեն՝ Amalfi), քաղաք Իտալիայում։ Գտնվում է Կամպանիա մարզում՝ Սալեռնո գավառում։ Ենթադրվում է, որ այն հիմնադրվել է IV դարում, Կոստանդիանոս Ա Մեծի կողմից։ Քաղաքը գտնվում է ժայռի փեշին, իսկ տները միմյանց են միացված աստիճաններով, իսկ տանիքները ծառայում են որպես պարտեզներ։
Բնակչության հիմնական զբաղմունքը ծովագնացությունն ու ձկնորսությունն է։ Բնակչության թվաքանակը՝ 5480։ Զբաղեցնում է 72 կմ² մակերես։
Ամալֆիի առափնյա փողոցը՝ դրա երկու կողմերում գտնվող պատմական շինություններով, ներառված է ՅՈՒՆԵՍԿՕ-ի Համաշխարհային ժառանգության ցանկում։


== Պատմություն ==
Ենթադրվում է, որ Ամալֆի քաղաքը հիմնադրվել է 4-րդ դարում ՝ Կոստանդին Մեծի կողմից։  Լոմբարդների դարաշրջանում այն արդեն հարուստ էր՝ շնորհիվ իր ծովային առևտրի, և հզոր համայնք՝ հանրապետական ​​համակարգով, որը ղեկավարում էին համայնքի կողմից ընտրված ցմահ իշխանները, որոնք նախ կոչվում էին կոնսուլներ, հետո կոմսեր, և վերջապես, հերցոգներ։ IX դարից ի վեր այստեղ իշխում էր Ամալֆիի ամենահին դքսերի ընտանիքը, որի նախահայրն էր Մանցուս Ֆուզուլուսը (892-908 թթ.):  Ընտանիքի դադարեցումից հետո Ամալֆին անցնում է Սալերնոյի Գիսուլֆի դուքսին, իսկ 1077 թվականին Ռոբերտ Գիսկարդը կցվում է իր ունեցվածքին (Ապուլիա և Կալաբրիա)։  Ամալֆիի ծովային օրենքը Իտալիայում տիրում էր մինչև 1570 թվականը։ 
Այդ ժամանակվանից ի վեր, այս քաղաքը, իր բարգավաճման դարաշրջանում, կազմելով 50 հազար բնակիչ և մրցելով Ջենովայի և Պիզայի հետ Իտալիայի գլխավոր նավահանգստի կոչման համար, աստիճանաբար անկում ապրեց։ Չնայած որ դքսությունը հետագայում վերականգնվեց և անցավ Սալերնոյի նախիշխան Օրսինիին, ապա Հռոմի Պապ Պիոս Երկրորդի ՝ Անտոնիո Պիկոլոմինիին և 17-րդ դարի կեսերին Օկտավիա Պիկկոլոմինին։ Այնուամենայնիվ քաղաքն այլևս չէր կարող վերականգնել իր նախկին արժեքը։  Բնակչության հիմնական զբաղմունքը նավարկությունն ու ձկնորսությունն էր, ինչպես նաև թղթի, լիմոնչելոյի ֆիրմային լիկյորի և հիանալի մակարոնեղենի արտադրությունը։  Ամալֆին միանում էր 25 կմ երկարությամբ գեղատեսիլ ճանապարհով (ավարտվել է 1852 թվականին) Վիետրի սուլ Մարեի և Սալերնոյի հետ։ 
1343 թվականին ծովային փոթորկի պատճառով ավերվեց քաղաքի ափամերձ հատվածը։  Դքսությունը անկում ապրեց և տարվեց Սալերնոյի իշխանության կողմից։


== Պատկերասրահ ==

		
		
		


== Ծանոթագրություններ ==
Նեսկյու

Նեսկյու (ֆր.՝ Nescus), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լա Բաստիդ դե Սերու կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09216։


== Բնակչություն ==
Համայնքի բնակչությունը 2008 թվականին կազմում էր 70 մարդ։


== Տնտեսություն ==
2007 թվականի տվյալներով 45 աշխատունակ տարիքի մարդկանցից (15-64 տարեկան) 34-ը տնտեսապես ակտիվ էին, 11-ը անգործունակ (ակտիվության ցուցանիշը 75,6 %, 1999 թվականին եղել է՝ 80,0 %)։ 34 աշխատունակ բնակիչներից 31-ը աշխատում էին (15 տղամարդ և 16 կին), անաշխատանք էին 3-ը (1 տղամարդ և 2 կին)։ 11 անգործունակ մարդկանցից 4-ը աշակերտներ կամ ուսանողներ են, 4-ը թոշակառու, 3-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Նեսկյու» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-16 
«Նեսկյու» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Արտյուշկինո (գյուղ, Աննինսկի շրջան)

Անվան այլ կիրառումների համար տե՛ս՝ ԱրտյուշկինոԱրտյուշկինո (ռուս.՝ Артюшкино), գյուղ Ռուսաստանի Վորոնեժի մարզի Աննինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հեմսեդալ

Հեմսեդալ (նորվ.՝ Hemsedal), կոմունա Նորվեգիայի Բուսկերուդ ֆյուլքեյում։ Կոմունայի վարչական կենտրոնը Թրյոիմ քաղաքն է։ Պաշտոնական լեզուն նյունորսկն է։ Զբաղեցնում է 753.46 կմ² տարածք։ Մայրաքաղաք Օսլոյից հեռու է 220 կմ։
Հեմսեդալն ունի բազմադարյան պատմություն։ Մարդիկ սկսել են այստեղ բնակություն հաստատել դեռևս 2500 տարի առաջ, ինչի մասին վկայում են հայտնաբերված հնագիտական առարկաները։ 13-րդ դարում այստեղ կառուցվել են եկեղեցիներ, ինբչը վկայում է, որ այդ ժամանակ կոմունայի տարածքում քրիստոնեությունը լայն տարածում էր արդեն գտել։


== Հեմսեդալի զինանշանը ==
Հեմսեդալ կոմունայի զինանշանը հաստատվել է 1992 թվականի հոկտեմբերի 2-ին և իրենից ներկայացնում է կարմիր գույնով ներկված վահան, ներքևի մասը սուր, որի վրա պատկերված է դեղին գույնի լուսան։ Զինանշանի հեղինակն է Սթեին Դավիդսենը։ Զինանշանի վրա լուսանի պատկերումը կապված է այն հանգամանքով, որ կոմունայի տարածքում բնակվում են բազմաթիվ լուսաններ։


== Տնտեսություն ==
Հեմսեդալ կոմունայի տնտեսության առանցքային ճյուղերը գյուղատնտեսությունն ու զբոսաշրջությունն են։
Յուրաքանչյուր տարի այստեղ են ժամանում հազարավոր զբոսաշրջիկներ, որպեսզի վայրի բնության պայմաններում տեսնեն լուսանների։ Զբոսաշրջիկների ամենամեծ ներհոսքը ապահովում է Գերմանիան, Մեծ Բրիտանիան, Ռուսաստանը, Նիդերլանդները, Դանիան և Շվեդիան։ Տարածաշրջանը հայտնի է նաև որպես լեռնագնացության կենտրոն։ Այստեղ գտնվող բազմաթիվ լեռներ ունենում են հազարավոր այցելուներ, ովքեր ոչ միայն զբաղվում են լեռնագնացությամբ, այլև արշավային տուրիզմով։
Կոմունայի տարածքում զարգացած է նաև լեռնադահուկային սպորտաձևի ենթակառուցվածքները։
Կոմունայի տարածքում զարգացած են հիմնականում անասնապահությունն ու կարտոֆիլաբուծությունը։


== Բնակչություն ==
Համաձայն 2007 թվականի մարդահամարի տվյալների՝ Հեմսեդալ կոմունայում բնակվում է 1968 մարդ։ Կոմունայի բնակչության քանակը վերջին 60 տարում աճ է գրանցել։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2009-02-08 at the Wayback Machine.(նորվ.)


== Ծանոթագրություններ ==
Կեմենի ճիպոտանման

Կեմենի ճիպոտանման (լատ.՝ Spartium junceum), բակլազգիների ընտանիքի, կեմենի ցեղի բույս։


== Նկարագրություն ==

Ճիպոտանման թուփ է՝ մինչև 3,5 մ բարձրությամբ, հազվադեպ աճում է ծառանման, հասնելով մինչև 5 մ-ի։ Առանցքների վրա կեղևը մոխրադարչնագույն է, ուղիղ, դեպի վեր ուղղված, նուրբ ակոսավոր, կանաչավուն ընձյուղներով, որոնք երրորդ տարում գորշանում են։ Բողբոջները մեկը մյուսից հեռու են գտնվում, իլիկանման են, աղվամազապատ, ծածկված տերևների հիմքով։ Տերևադասավորությունը հերթադիր է, խիստ նոսր։ Տերևները թափվում են դեռ գարնանը, պարզ են, ամբողջական, գծանշտարաձև կամ երկարավուն, հակառակ ձվաձև 1—2,5 (երբեմն' 4) սմ երկարությամբ և 1—5 (երբեմն՝ 12) մմ լայնությամբ, մերկ, կոշտ, պարզ արտահայտված կենտրոնական ջիղով, կապտականաչ, նստադիր կամ կարճակոթունավոր, առանց տերևակիցների։ Երբեմն տերևաթիթեղը ապաճման է ենթարկված լինում։ Ծաղկաբույլերը գտնվում են ընթացիկ տարվա ընձյուղների վրա, գագաթնային են, նոսր, 30—45 սմ երկարությամբ ողկույզներ են։ Առանձին ծաղիկները ունեն 2,5—3 սմ երկարություն, բուրումնավետ, կարճ ծաղկակոթունով, առանց տերևակիցների։ Բաժակը թաղանթանման է, փոքր-ինչ փքված, թեթևակի երկշուրթ, հետագայում՝ միաշուրթ, 5 կարճ ատամիկներով։ Պսակը ոսկեդեղին է, առագաստը հակառակ ձվաձև է, կամ համարյա կլորավուն, ինչպես թևերը, կարճ եղունգով, նավակը սրածայր է, ավելի մուգ գունավորմամբ, առէջների թելիկները սերտաճած են պսակաթերթիկների եղունգների հետ, պտղակիրը մազմզուկապատ է, սռնակը մերկ է, ավելի երկար, քան առէջները, սերմնարանը նստադիր է։ Ունդերը թույլ համրիչաձև են, տափակ, գծանման, 5—7 (երբեմն՝ 10) սմ երկարությամբ և 0,5—0,6 (երբեմն՝ 1 ) սմ լայնությամբ, սևադարչնավուն, այս կամ այն չափով խիտ աղվամազապատ, բազմասերմ։ Սերմերը ոսպանման են, 0,3—0,4 սմ տրամագծով կարմրա կամ դեղնադարչնագույն, փայլուն։ Ծաղկում է մայիսին, հուլիսին (մինչև սեպտեմբեր), պտուղները հասունանում են հոկտեմբեր-նոյեմբեր ամիսներին։


== Տարածվածություն ==
Տարածված է Միջերկրածովյան (ավելի հաճախ` արևմտյան) մարզում, Կանարյան կղզիներում։ Աճում է մակվիսում, ընդհուպ մինչև Ալպերի նախալեռները, սովորաբար, կիր պարունակող հողերում։ Բազմանում է սերմերով և կանաչ կտրոններով։ Ջերմասեր է, երաշտադիմացկուն, ցրտադիմացկուն։ Լավ է աճում արևոտ, լուսավոր, լավ դրենաժի ենթարկվող հողերում։ Առանձնապես դեկորատիվ է ծաղկման շրջանում։ Ունի մի շարք պարտիզային ձևեր, որոնք աչքի են ընկնում ծաղիկների գույնով (սպիտակ դեղնավուն), լիաթերթիկությամբ և տերևների ձևով։


== Կիրառություն ==
Մեր հանրապետության պայմաններում հնարավոր է մշակել միայն ցածրադիր գոտու չոր, քարքարոտ լանջերում, ծովի մակերևույթից մինչև 800—1000 մ բարձրությունների վրա (Զանգեզուր, Մեղրի, հյուսիսարևելյան շրջաններ)։ Արարատյան դաշտի պայմաններում կարելի է մշակել միայն տաք միկրոշրջաններում, ծովի մակերևույթից մինչև 1 000 մ բարձրությունների վրա։ Մինչև 1960-ական թվականները մշակվել է Երևանի կանաչ գոտում և բուսաբանական այգում, սակայն 1963-1964 թվականի դաժան ու երկարատև ձմռան ընթացքում բոլոր բույսերը լրիվ ոչնչացել են։ Ներկայումս մասսայական կարգով մշակվում է Իջևանի, Նոյեմբերյանի,Շամշադինի ու Թումանյանի շրջանների ցածրադիր գոտու պայմաններում։ Էկոլոգիական խումբը` III:


== Ծանոթագրություններ ==
Ֆահրիյե Էվջեն

Ֆահրիյե Էվջեն Օզչիվիթ (թուրքերեն՝ Fahriye Evcen Özçivit, հունիսի 4, 1985(1985-06-04), Զոլինգեն, Դյուսելդորֆ, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), կինոյի և հեռուստատեսության թուրք դերասանուհի:


== Կենսագրություն ==
Ֆահրիյեն ծնվել է  1986 թվականի հունիսի 4-ին Հյուսիսային Հռենոս-Վեսթֆալիայի Զոլինգեն քաղաքում, թուրքի և չերկեզի ընտանիքում, որոնք արտագաղթել են Սալոնիկից: Ֆահրիյեի, ինչպես նաև Զոլինգենում բնակվող բոլոր թուրքերի համար մանկության տարիները անցել են դժվարին պայմաններում: Միջնակարգ դպրոցն ավարտելուց հետո Ֆահրիյեն ընդունվել է Դյուսելդորֆի Հենրիխ Գեյինի անվան համալսարան, որտեղ ուսումնասիրել է սոցիոլոգիա: Դյուսելդորֆում սովորելու ընթացքում 2005 թվականին, նա մոր հետ մեկնում է Ստամբուլ հանգստանալու, որտեղ անսպասելիորեն «Երբեք չմոռանաս» սերիալում ստանում է դեր: Նկարահանումների ավարտից հետո Ֆահրիյեն որոշում է  շարունակել դերասանուհու կարիերան և վերցնում է ակադեմիական արձակուրդ:
Շուտով նա ստանում է Նեջլիի դերը Ռեշատ Նուրի Գյունթեքինի «Տերևաթափ» վեպի ժամանակակից մշակմամբ նկարահանված ֆիլմում, որը նրան Թուրքիայում մեծ ճանաչում է բերում: Դեռ չավարտելով աշխատանքը «Տերևաթափ» ֆիլմում, Ֆահրիյեն  սերիալներում և ֆիլմերում ստանում է մի քանի դերեր, այդ թվում՝ և գլխավոր: 2009 թվականի սկզբին Ֆահրիյեն պատմություն սովորելու համար ընդունվում է Բոսֆորի համալսարան, բայց «Տերևաթափ» սերիալի նկարահանումներով զբաղվածության պատճառով, նա հետաձգում է ուսումը մինչ նկարահանումների ավարտը: Ֆահրիյեն 2014 թվականին ավարտել է Բոսֆորի համալսարանի պատմության ֆակուլտետը: 2013 թվականին նա գլխավոր դեր է ստացել «Ցախսարեկ՝ երգող թռչնակ» վեպի հիման վրա նկարահանված ֆիլմում: Ապա հաջորդեց Մյուրվետի դերը՝ «Քուրթ Սեիթը և Շուրան» սերիալում: 2014 թվականին Ֆահրիյեն «Սերը նման է քեզ» ֆիլմում ստացել է  գլխավոր դերը, որտեղ նա խաղացել է Բուրակ Օզչիվիտի սիրելիի դերը, որը նախկինում խաղացել է «Ցախսարեկը երգեցիկ թռչուն է» սերիալում: 2016-ին Ֆահրիյեն նկարահանվել է «Անսահման սեր» ֆիլմում, որտեղ նրա գործընկերը դարձավ հայտնի թուրք դերասան Մուրադ Իյլդիրիմը:
Տիրապետում է չորս լեզուների. իսպաներեն, գերմաներեն, անգլերեն և թուրքերեն։ Պատանի տարիքում զբաղվել է սպորտով, իսկ դպրոցական տարիներին բասկետբոլի թիմում եղել է պաշտպան:


== Անձնական կյանք ==
2012 թվականից մինչև 2013 թվականը Ֆահրիյեն հանդիպել է «Դու իմ տունն ես» մելոդրամայում իր հետ նկարահանված Օզջան Դենիզի հետ: Բաժանման պատճառ է հանդիսացել այն, որ դերասանը տարված է եղել 20-ամյա մոդել Բուսե Նարջիով:
2015 թվականի սկզբին հայտնի դարձավ, որ Ֆահրիյեն հանդիպում է Բուրակ Օզչիվիտի հետ: 2017 թվականի հունիսի 29-ին Ստամբուլում կայացավ նրանց հարսանիքը: Հարսանիքը տեղի ունեցավ Սաիդ Հալիմ Փաշա պատմական առանձնատանը, որը գտնվում է Բոսֆորի նեղուցի ափին:


== Ֆիլմագրություն ==


== Ծանոթագրություններ ==


== Արտաքին հղումներ ==
Fahriye Evcen on TurkishStarsDaily Archived 2014-10-22 at the Wayback Machine.
The Album

The Album, հարավկորեական Blackpink գըրլ բենդի դեբյուտային կորեերեն ստուդիական ալբոմը (ընդհանուր երկրորդ ստուդիական ալբոմը), որը թողարկվել է 2020 թվականի հոկտեմբերի 2-ին՝ YG Entertainment լեյբլի միջոցով։ Ալբոմի առաջխաղացման համար թողարկվել է մեկ գլխավոր սինգլ և երկու նախասինգլներ, որոնցից առաջինը 2020 թվականի հունիսի 26-ին թողարկված «How You Like That»-ն է, իսկ երկրորդ՝ «Ice Cream» սինգլը թողարկվել է 2020 թվականի օգոստոսի 28-ին՝ ամերիկացի երգչուհի Սելենա Գոմեսի մասնակցությամբ։ Գլխավոր սինգլը՝ «Lovesick Girls»-ը թողարկվել է հոկտեմբերի 2-ին։ Ալբոմը խմբի առաջին կորեերեն թողարկումն է 2019 թվականի «Kill This Love» մինի ալբոմի թողարկումից հետո։


== Պատմություն ==
2020 թվականի մայիսի 4-ին հայտնի դարձավ, որ խումբն ավարտել է իր նոր ալբոմի ձայնագրման աշխատանքները և աշխատում է երաժշտական տեսահալովակի նկարահանման վրա։


== Երգացանկ ==


== Չարթեր ==


== Թողարկման պատմություն ==


== Ծանոթագրություններ ==
Կրեատին

Կրեատին (ֆր.՝ creatine, հուն․՝ χρεας՝ միս), N—մեթիլ-գուանիդինքացախաթթու, օրգանական նյութ։ Մոլային զանգվածը՝ 131, 44, հալման ջերմաստիճանը՝ 315 °C։ Լուծվում է տաք ջրում, քիչ քանակությամբ նաև սպիրտում, չի լուծվում եթերում։ Հանքային թթուների ազդեցության տակ վեր է ածվում լակտամի՝ կրեատինինի։ Հիմնային միջավայրում կրեատինը քայքայվում է միզանյութի և մեթիլգլիցինի։ Կրեատինը բացահայտել է (1835 թվական) ֆրանսիացի գիտնական Մ. Շևրյոլը՝ կծկվող մկանների մզվածքում։ Պարունակվում է բոլոր ողնաշարավոր կենդանիների մկաններում, քիչ քանակությամբ՝ նաև նյարդային հյուսվածքներում, արյան մեջ, լյարդում, երիկամներում։ Օրգանիզմում կրեատինիի կենսասինթեզն իրականանում է գլիցին, արգինին և մեթիոնին ամինաթթուներից։


== Ծանոթագրություններ ==
Գորբանի (գյուղ, Պերյեսլավ-Խմելնիցկիի շրջան)

Անվան այլ կիրառումների համար տե՛ս՝ ԳորբանիԳորբանի (ուկրաիներեն՝ Горбані), գյուղ Ուկրաինայի Կիևի մարզի Պերյեսլավ-Խմելնիցկիի շրջանում։
Չճշտված տվյալներով Գորբանի գյուղում բնակվում էր 680 մարդ։ Բնակավայրը զբաղեցնում է 3,23 կմ² տարածք։ Բնակչության խտությունը կազմում էր 210,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էմին Արիստակեսյան

Էմին Ասպետի Արիստակեսյան (նոյեմբերի 19, 1936, Երևան - 1996, ապրիլի 19, Երևան), հայ խորհրդային կոմպոզիտոր։ ՀԽՍՀ արվեստի վաստակավոր գործիչ (1977)։


== Կենսագրություն ==
1961 թվականին ավարտել է Երևանի կոնսերվատորիան Գրիգոր Եղիազարյանի դասարանը, 1964 թվականին՝ ասպիրանտուրան։ 1957-1964 թթ. դասավանդել է Երևանի Ավետ Գաբրիելյանի անվան երաժշտական դպրոցում։ 1957 թվականից դասավանդել է նաև Երևանի Խաչատուր Աբովյանի անվան մանկավարժական ինստիտուտում։ 1973-1986 թթ. եղել է ՀԽՍՀ, 1974 թվականից՝ ԽՍՀՄ կոմպոզիտորների միության քարտուղարը։
Հիմնական ստեղծագործություններից են՝ Սիմֆոնիա (1962), «Հայաստան» պոեմը երգչախմբի համար (1963), «Պրոմեթևս» բալետը (1967, լիբրետտո Եվգենի Չանգայի, ՀԼԿԵՄ մրցանակ՝ 1968), «Պոեմ Լենինի մասին» ձայնի, երգչախմբի և դաշնամուրի համար (1970), «Սահակ Պարթևի հինգ շարականները» (1971, մշակում ձայնի և դաշնամուրի համար) և այլն։ Էմին Արիստակեսյանի «Պրոմեթևս» բալետը Երևանից և ԽՍՀՄ այլ քաղաքներից բացի բեմադրվել (1968) և նկարահանվել է (1969) Լեհաստանում։ Լալվարի որսկանը ֆիլմի կոմպոզիտորն է։


== Մրցանակներ, պարգևներ ==
ՀԽՍՀ Լենինյան դափնեկիր, 1968 թ.
ՀԽՍՀ արվեստի վաստակավոր գործիչ, 1977 թ.
Պատվո շքանշան, 1986 թ.


== Ծանոթագրություններ ==


== Աղբյուրներ ==
Ананян А.А Э. Аристакесян. Ер., 1984.
Քևին Հարթ

Քևին Հարթ (անգլ.՝ Kevin Hart, հուլիսի 6, 1979(1979-07-06), North Philadelphia, Ֆիլադելֆիա, Փենսիլվանիա, ԱՄՆ և ԱՄՆ), ամերիկացի հումորիստ, դերասան և պրոդյուսեր։ Ծնվել է մեծացել է Փենսիլվանիա նահանգաի Ֆիլադելֆիա քաղաքում։ Հարթը կարիերայի սկիզբը անցկացրել է Նոր Անգլիայի ակումբներում՝ հաղթելով մի քանի սիրողական հումորային մրցույթներում։ 2001 թվականին ընտրվել է Չկողմնորոշվածները սերիալի կերպարներից մեկի դերկատար։ Նկարահանվել է սերիալի ընդամենը մեկ եթերաշրջան։ Քևինը շուտով ընտրվում է այլ ֆիլմերի դերասանական կազմում, ինչպիսիք էին Թղթե զինվորներ-ը (2002), Աարսափելի ֆիլմ 3-ը (2003), Զիլ օդանավ-ը (2004) ևԾանոթացեք ֆաքերների հետ-ը (2010)։


== Կենսագրություն ==
Քեվին Հարթը ծնվել է 1979 թվականին Ֆիլադելֆիայում, Փենսիլվանիա (ԱՄՆ)։ Ծնողների ամուսնալուծությունից հետո նրան մեծացրել է մայրը։ 2003 թվականին Հարթն ամուսնացել է Թորի Հարթի հետ, սակայն 2011 թվականին զույգն ամուսնալուծվել է։ Նրանք ունեն 2 երեխա։


== Ֆիլմագրություն ==
Սարսափ Ֆիլմ 4 (2006)
Վիպական Ֆիլմ (2007)
Հիմարների ոսկին (2008)
գերհերոս Ֆիլմ (2008)
ծայրահեղ Ֆիլմ (2008)
Ծանոթացեք՝ Դեյվ
Մահն է է թաղման (2010)
երեսուն հինգ (2011)
Modern Family (2011)
հնգամյա Նշանադրության (2011)
Մտածիր տղամարդու պես (2012)
Սարսափ Ֆիլմ 5 (2013)
Սա վերջն է (ֆիլմ, 2013)
նախանձ Խաղ (2013)
համատեղ ուղևորությունը (2013)
վարձույթի (2015)
Լինել ուժեղ! (2015)
Առաքելությունը Մայամիում (2016)
Տասնութ լրտես (2016)


== Ծանոթագրություններ ==


== Արտաքին հղումներ ==
Քևին Հարթը Box Office Mojo կաքյում
Քևին Հարթի պաշտոնական կայք Archived 2019-02-24 at the Wayback Machine.
Kevin Hart Internet Movie Database կայքում
Քևին Հարթը Rotten Tomatoes կայքում
Լուիս Գիլյերմո Սոլիս

Լուիս Գիլյերմո Սոլիս Ռիվերա (իսպ.՝ Luis Guillermo Solís Rivera, ծնվ․ ապրիլի 25, 1958(1958-04-25), Սան Խոսե, Կոստա Ռիկա), Կոստա Ռիկայի քաղաքական գործիչ, 2014 թվականից Կոստա Ռիկայի նախագահ։ Սոլիսը երկարատև ակադեմիական և քաղաքական գործունեության փորձ ունի։ Պատմության և քաղաքագիտության պրոֆեսոր, Կոստա Ռիկայի համալսարանի սոցիալական գիտությունների ֆակուլտետի դեկան։


== Կենսագրություն ==


=== Երիտասարդ տարիներ ===
Լուիսը ծնվել է Սան Խոսեում՝ մանկավարժ Վիվյեն Ռիվերայի և կոշկակար Ֆռեդի Սոլիսի ընտանիքում։ Սոլիսի ընտանիքն ունի աֆրիկյան և չինական արմատներ։
Ավարտել է սան Խոսեի մեթոդական ավագ դպրոցը, այնուհետև Կոստա Ռիկայի համալսարանում սովորել է պատմություն։ 1981 թվականին Նյու Օռլեանի (ԱՄՆ) Տուլեյնի համալսարանում ստացել է մագիստրոսի աստիճան Լատինական Ամերիկայի հետազոտությունների բնագավառում։ Նա Ֆուլբրայթի ծրագրի հաղթող է, որը սովորել է Միչիգանի համալսարանում։
Դասավանդել է Կոստա Ռիկայի համալսարանում։ Ամուսնացած է, ունի 6 երեխա՝ Մոնիկան, Քրիստինան, Բեատրիսան, Դիեգոն, Իգնասիոն, Ագնեսը։


=== Քաղաքական կարիերա ===
1986-1990 թվականներին Սոլիսն արտաքին գործերի նախարարությունում զբաղեցրել է Օսկար Սանչեսի խորհրդականի պաշտոնը։


== Ծանոթագրություններ ==
Համազասպ Սամվելյան

Համազասպ Սամվելի Սամվելյան (1920, Վերնաշեն, Հայաստան), հայ մանկավարժ։ ՀԽՍՀ վաստակավոր մանկավարժ (1973): ԽՄԿԿ անդամ (1943): Հայրենական մեծ պատերազմի մասնակից։


== Կենսագրություն ==
Համազասպ Սամվելյանը ծնվել է 1920 թվականին, Եղեգնաձորի շրջանի Վերնաշեն գյուղում։ 1938 թվականին ավարտել է միջնակարգ դպրոցը, դասավանդել գյուղի  երեկոյան դպրոցում։ 1938 թվականին ընդունվել է Երևանի պետական համալսարանի ֆիզիկա-մաթեմատիկական ֆակուլտետը։ 1941 թվականին զորակոչվել է բանակ Երևանի պետական համալսարանի 3-րդ կուրսից։ Ավարտել է Թելավի ռազմական ուսումնարանը, նշանակվել դասակի հրամանատար։ Լեյտենանտ Սամվելյանը մասնակցել է Ստալինգրադի հերոսական պաշտպանությանը։ 1943 թվականի ամռանը Կուրսկի ճակատամարտում ծանր վիրավորվել է։ Ապաքինվելուց հետո ուղարկվել է թիկունք՝ շարունակել զինվորական ծառայությունը։ 1943 թվականին ընդունվել է կուսակցության շարքերը։
Սամվելյանը զորացրվել է 1946 թվականին։ 1948 թվականից մինչև 1956 թվականն աշխատել Եղեգնաձորի շրջկենտրոնի միջնակարգ դպրոցի ուսմասվար, դասավանդել է մաթեմատիկա առարկան։ Այնուհետև տեղափոխվել է Երևանի մաթեմատիկայի թեքումով թիվ 10 գիշերօթիկ դպրոց, որպես ֆիզիկայի ու մաթեմատիկայի ուսուցիչ։
Համազասպ Սամվելյանը պարգևատրվել է «Մարտական ծառայությունների համար», «Արիության համար», և մարտական մի քանի մեդալներով։ 1973 թվականին արժանացել է վաստակավոր ուսուցչի կոչման։


== Պարգևներ ==
ՀԽՍՀ վաստակավոր մանկավարժ (1973)
«Մարտական ծառայությունների համար» մեդալ
«Արիության համար» մեդալ


== Ծանոթագրություններ ==
Բրյուշիննայա

Բրյուշիննայա (ռուս.՝ Брюшинная), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լիժա գետի աջ ափին՝ 153 կմ հեռավորության վրա։ Գետի երկարությունը կազմում է 66 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000064907
Կոդը ըստ հիդրոլոգիական հետազոտության (ՌԴ) — 103006490
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ելենա Նիկոլաևսկայա

Ելենա Մատվեևնա Նիկոլաևսկայա (ռուս.՝ Елена Матвеевна Николаевская, հուլիսի 18, 1923(1923-07-18), Մոսկվա, ԽՍՀՄ - 2006, Մոսկվա, Ռուսաստան), ռուս բանաստեղծուհի, թարգմանիչ։ Ռուսերեն է թարգմանել հայ, վրացի և բաշկիր գրողների ստեղծագործություններ։ Հայաստանի մշակույթի վաստակավոր գործիչ։


== Կենսագրություն ==
Ելենա Նիկոլաևսկայան ծնվել է 1923 թվականին Մոսկվայում, կոմպոզիտոր Մատվեյ Նիկոլաևսկու (1882-1942) և երաժշտության մանկավարժ, դաշնակահարուհի Ռոզալիա Պրիվենի (1880-1962) ընտանիքում։ Ավարտել է Մաքսիմ Գորկու անվան գրականության ինստիտուտը։ Դեռ ուսանողական տարիներին թարգմանել է Ռասուլ Համզաթովի և բաշկիր բանաստեղծ Մուստայ Կարիմի գրքերը։
Երկար տարիներ գլխավորել է ԽՍՀՄ գրողների միության թարգմանչական բաժինը։ Թարգմանել է հայ գրողներ Սիլվա Կապուտիկյանի, Գևորգ Էմինի, Վահագն Դավթյանի, Մարո Մարգարյանի, Հրաչյա Հովհաննիսյանի, Սաղաթել Հարությունյանի, Գուրգեն Բորյանի, Հովհաննես Շիրազի, Նաիրի Զարյանի, Գեղամ Սարյանի, Պարույր Սևակի, Ռազմիկ Դավոյանի բանաստեղծություններից, ինչպես նաև հայ դասական պոեզիայի նմուշներից, այդ թվում՝ Սայաթ-Նովայի, Եղիշե Չարենի, Վահան Տերյանի ստեղագործություններից և այլն։
Ելենա Նիկոլաևսկայան երկար տարիներ թարգմանել է նաև վրացի և բաշկիր հեղինակների ստեղծագործություններ։
Իր բանաստեղծությունների առաջին ժողովածուն՝ «Գույներ» (ռուս.՝ «Краски») հրատարակել է 1961 թվականին։ 1983 թվականին «Ձայներ» (ռուս.՝ «Голоса») առանձին գրքով «Советская Россия» հրատարակչության կողմից տպագրվել են Ելենա Նիկոլաևսկայայի ընտրյալ թարգմանությունները։
Ելենա Նիկոլաևսկայան մահացել է 2006 թվականի հունվարի 26-ին Մոսկվայում։ Թաղված է Վագանկովյան գերեզմանատանը։


== Ընտանիք ==
Ամուսինը՝ Վիլ Օրջոնիկիձե (1925-1962), գրող և լրագրող,
Որդին՝ Սերգեյ Օրջոնիկիձե (ծնվել է 1951 թվականին),Եղբայրներ՝

Վլադիմիր Նիկոլաևսկի (1905-1942), կոնցերտմեյստեր,
Նիկոլայ Նիկոլաևսկի (1907-1996), տնտեսական գիտությունների դոկտոր, պրոֆեսոր, ԽՍՀՄ պետական մրցանակի դափնեկիր,
Գեորգի Նիկոլաևսկի (1910-1971), գիտնական մեքենաշինության ոլորտում, մի շարք մենագրությունների հեղինակ։


== Գրքեր ==
1961– Գույներ (ռուս.՝ Краски), Մոսկվա
1963 – Հիշողություն արևի մասին (ռուս.՝ Память о солнце), Թբիլիսի
1967 – Թվեր (ռուս.՝ Числа), Մոսկվա
1969 – Աշխարհի ծայրը (ռուս.՝ Край света), Երևան
1977 – Քառասուն աղբյուր (ռուս.՝ Сорок родников), Մոսկվա
1979 – Երջանիկ ծնվիր (ռուս.՝ Родись счастливой), Մոսկվա
1983 – Ձայներ (ռուս.՝ Голоса), Մոսկվա
1984 – Կեցցե ներս մտնողը (ռուս.՝ Да здравствует вошедший!), Թբիլիսի
1989 – Թռիր, կռունկ (ռուս.՝ Лети журавль), Երևան
1990 – Յոթ եղանակ (ռուս.՝ Семь погод), Մոսկվա
2001 – Մի մարիր ուրիշի ուրախությունը (ռուս.՝ Не гаси чужую радость), Մոսկվա
2006 – Ես օրերը չեմ շտապեցնում (ռուս.՝ Я дней не тороплю), Մոսկվա
2013 – Հին լուսանկարների գաղտնիքը (ռուս.՝ Тайна старых фотографий), Մոսկվա


== Պարգևներ ==
Հայաստանի մշակույթի վաստակավոր գործիչ
Հովհաննես Թումանյանի անվան մրցանակի դափնեկիր
Գեորգի Լեոնիձեի անվան մրցանակի դափնեկիր
Մոսկվայի գրողների միության «Պսակ» մրցանակի դափնեկիր
այլ մրցանակներ


== Ծանոթագրություններ ==


== Գրականություն ==
Московская энциклопедия. Том 1: Лица Москвы. Книга 3: М-Р. — М.: Фонд «Московские энциклопедии», 2010.
Չայքյոյ (այլ կիրառումներ)

Չայքյոյ, կարող է վերաբերել՝

Չայքյոյ - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Չայքյոյ - գյուղ Արևմտյան Հայաստանում, Սեբաստիայի վիլայեթի Ամասիայի գավառում
Ջեյմս Մեյս

Ջեյմս Մեյս (անգլ.՝ James "Jem" Mace, ապրիլի 8, 1831(1831-04-08), Նորֆոլկ, Անգլիա, Մեծ Բրիտանիայի և Իռլանդիայի միացյալ թագավորություն - նոյեմբերի 30, 1910(1910-11-30), Թայն ընդ Ուեր, Անգլիա, Մեծ Բրիտանիայի և Իռլանդիայի միացյալ թագավորություն), բրիտանացի բռնցքամարտիկ։ Հայտնի էր մարտական ​​իր հատուկ ոճով՝ ուղեկցվող կայծակնային գրոհներով։ Մեյսը վերջին բռնցքամարտիկն էր, ով դարձել է բռնցքամարտի Անգլիայի չեմպիոն լոնդոնյան կանոնների համաձայն։


== Կենսագրություն ==
Ջեյմսը ծնվել է 1831 թվականի ապրիլի 8-ին Նորֆոլկի Բիստոն քաղաքի բանվորական թաղամասում։ Նա ընտանիքի չորրորդ որդին էր։ Ըստ նրա՝ մանկության ամենասիրելի ժամանցը պատուհանից փողոցի բռնցքամարտեր դիտելն էր։ Ավարտել է տարրական դպրոցը։
15 տարեկան հասակում ծնողների ցանկությամբ Մեյսն աշակերտում է փայտագործ Ֆոքսի մոտ։ Նույն մարդը Ջեյմսին ջութակի դասեր է տալիս, ինչը տղային շատ դուր է գալիս։
Որոշ ժամանակ անց Ջեյմսը սկսում է աշխատել պանդոկում որպես ջութակահար՝ չթողնելով ուսումը միստր Ֆոքսի մոտ։ Սակայն երեք տարի անց անհայտ պատճառներով նա ընդհատում է ուսումը և վերադառնում տուն։
Շուտով նա աշխատանք է գտնում Նաթ Լանգհամի բռնցքամարտի խմբում, որը շրջում էր երկրի տոնավաճառներում։ Լանգհամը Մեյսին սովորեցնում է պրոֆեսիոնալ բռնցքամարտի այն ժամանակվա առաջատար տեխնիկան։ Մեյսի հաղթանակները տոնավաճառային ռինգերում գրանցվել են «Ֆիստիանա»-ում (բռնցքամարտի պատմության գիրք)։
1861 թվականին Մեյսը դառնում է Անգլիայի չեմպիոն՝ հաղթելով նշանավոր բռնցքամարտիկ Սեմ Հյորստին։ Այդ պահին բռնցքամարտն այլևս Մեյսի հիմնական զբաղմունքը չէր. նա Լոնդոնում գտնվող պանդոկի սեփականատեր էր։
Որոշ ժամանակ անց վաճառելով պանդոկը՝ գնում է շապիտո, շրջագայում Անգլիայում՝ ժամանակ առ ժամանակ մասնակցելով լուրջ մարտերի։
1869 թվականին Մեյսը տեղափոխվում է ԱՄՆ։ 1877 թվականին շրջում է Ավստրալիայում՝ մասնակցելով անօրինական մարտերին, իսկ 1882 թվականին մեկնում է Նոր Զելանդիա։ 1883 թվականին վերադառնում է Միացյալ Նահանգներ՝ շարունակելով մասնակցել անօրինական մարտերին։
Վերջին անգամ Մեյսը ռինգ է մտել 73 տարեկան հասակում։
Մահացել է 79 տարեկան հասակում Դարհեմ քաղաքում և թաղվել Լիվերպուլում։


== Հաջողություն և նվաճում ==
Ջեյմս Մեյսին անվանում են ժամանակակից բռնցքամարտի հայր, քանի որ ենթադրվում է, որ հենց նրա շնորհիվ են հայտնի դարձել «Կուինսբերի կանոնները» (անգլ.՝ Queensberry Rules): Նա առաջիններից էր, ով օգտագործում էր բռնցքամարտի ձեռնոցներ և ամեն կերպ նպաստում էր նոր կանոնների պահպանմանը։ Ենթադրվում է նաև, որ Մեյսը ստեղծել է բռնցքամարտի միջազգային մրցումներ։
Իր կյանքի ընթացքում Մեյսը մասնակցել է 37 մենամարտի (բացառությամբ տոնավաճառների, որոնք նա համարում էր մարզում), որից 25-ը հաղթել է, 4-ը պարտվել, իսկ 5-ը ավարտվել է ոչ ոքի։ Եվ երբեք նոկաուտի չի ենթարկվել։ BoxRec-ի տվյալների համաձայն՝ նա անցկացրել է 29 մարտ, որից 1-ը շահել է, 1-ը պարտվել, իսկ 27-ն ավարտվել է առանց արդյունքի հայտարարման։ Համարվում է իր ժամանակի ամենահայտնի բռնցքամարտիկներից մեկը։


== Ծանոթագրություններ ==


== Արտաքին հղումներ ==
Մեյսի համառոտ կենսագրությունը բռնցքամարտի հանրագիտարանում
Ջեյմս Մեյս, աշխարհի չեմպիոն(անգլ.)
Ջեյմս Մեյսը The Cyber Boxing-ում, մարտերի ցանկ(անգլ.)
Մեյսը բռնցքամարտի փառքի սրահում(անգլ.)
Ջեյմս Մեյսը հայտնի մրցանակային ռինգում(անգլ.)
Ջեյմս Մեյսը «Բրիտանիկա» հանրագիտարանում(անգլ.)
Վալերի Պանչիկ

Վալերի Ստանիսլավովիչ Պանչիկ (ռուս.՝ Валерий Станиславович Панчик, հուլիսի 10, 1963(1963-07-10), Կորոստեն, Ժիտոմիրի մարզ, Ուկրաինական ԽՍՀ, ԽՍՀՄ), խորհրդային և ռուս ֆուտբոլիստ, պաշտպան։ ԽՍՀՄ սպորտի վարպետ։


== Կարիերա ==
Սիմֆերոպոլի Տավրիա դպրոցի սան է, առաջին մարզիչը եղել է Վալերի Շվեդյուկը։ Կարիերան սկսել է 1981 թվականին Մոգիլյովի «Դնեպր» ակումբում։ 1984 թվականն անցկացրել է Սիմֆերոպոլի «Տավրիի» ակումբում։ Հաջորդ չորս մրցաշրջաններն անցկացրել է Բարձրագույն լիգայում՝ հանդես գալով Բաքվի «Նեֆտչի» ակումբում։
1989 թվականին տեղափոխվել է Լենինգրադի «Զենիթ» պաշտպանության կենտրոնական գծի ամրապնդման նպատակով։ Բարձրահասակ, ֆիզիկապես ուժեղ Պանչիկը ներգրավվել է թիմի խաղում և դարձել հիմնական կազմի խաղացող։ Սակայն այն բանից հետո, երբ Զավիդոնովի փոխարեն գլխավոր մարզիչ է դարձել Գոլուբևը, Պանչիկը կորցրել է տեղը թիմի կազմում և հեռացվել ակումբից։
1990-1991 թվականներին խաղացել է Խերսոնի «Կրիստալ» ակումբում, 1992 թվականին անց է կացրել 3 խաղ «Զենիթում» և 11 խաղ Խարկովի «Մետալիստում»։ Խաղացել է նաև «ԳԿՍ» (Տիխի, Լեհաստան) (1992-1993), «Կոշիցե» (Սլովակիա) (1993-1995) ակումբներում։
Պրոֆեսիոնալ կարիերան ավարտել է Ռուսաստանի  «Սամոտլոր-XXI» (1996-1999), «Տիտան/Բերեզնիկի» (2000-2001) ակումբներում։
1986 հոկտեմբերի 14-ին անցկացրել է մեկ հանդիպում ԽՍՀՄ օլիմպիական հավաքականի կազմում։
Վալերի Պանչիկի ավագ եղբայր Կոնստանտինը՝ ֆուտբոլիստ է և ֆուտբոլի մրցավար։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Պանչիկ Վալերի Ստանիսլավովիչ
Ժոզեֆ Լիստեր

Ժոզեֆ Լիստեր (Lister) (ապրիլի 5, 1827(1827-04-05)[…], Upton House, Newham, West Ham, Նյուհեմ, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - փետրվարի 10, 1912(1912-02-10)[…], Քենթ, Անգլիա, Մեծ Բրիտանիայի և Իռլանդիայի միացյալ թագավորություն), անգլիացի վիրաբույժ։ 1852 թվականին ավարտել է Լոնդոնի համալսարանը։ Վիրաբուժական անտիսեպտիկայի մեթոդի հիմնադիրն է։ Հաստատել է հետվիրահատական շրջանում վերքային ինֆեկցիայի թափանցման ուղիները և մշակել պայքարի միջոցառումների տեսական հիմքը։ Լիստերի աշխատանքները նվիրված են անատոմիային, հյուսվածաբանությանը և մանրէաբանությանը։ Նա առաջինն է նկարագրել աչքի ծիածանաթաղանթի մկանները, հայտնաբերել կաթնաթթվային խմորման մանրէները։


== Ծանոթագրություններ ==
(8344) Բաբետ

(8344) Բաբետ (անգլ.՝ Babette), աստերոիդ աստերոիդների հիմնական գոտում։ Հայտնաբերվել է 1987 թվականի հունվարի 25-ին Ցունեո Նիջիմայի և Տակեշի Ուրատայի կողմից Օջիմայում։
Միջին հեռավորությունը Արեգակից կազմում է 2,376841 ա. մ., առավելագույնը մոտենում է 1,9964 ա. մ. հեռավորության վրա և հեռանում 2,7573 ա. մ.։ Արեգակի շուրջ մեկ ամբողջական պտույտ է կատարում 1338,44 երկրային օրվա ընթացքում, իր ուղեծրով շարժվելով միջինում 0,26897 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8344) Բաբետ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(8383) 1992 UA3

(8383) 1992 UA3, աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 25-ին Ցուտոմու Հիոկիի և Շուջի Հայակավայի կողմից Օկուտամայում։
Միջին հեռավորությունը Արեգակից կազմում է 2,657605 ա. մ., առավելագույնը մոտենում է 2,397 ա. մ. հեռավորության վրա և հեռանում 2,9182 ա. մ.։ Արեգակի շուրջ մեկ ամբողջական պտույտ է կատարում 1582,46 երկրային օրվա ընթացքում, իր ուղեծրով շարժվելով միջինում 0,227493 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8383) 1992 UA3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տրիկերի

Տրիկերի (հուն․՝ Τρίκερι), Հունաստանի Թեսալիա մարզի Մագնեսիա տարածաշրջանային միավորում գտնվող կղզի և քաղաք։ Տարածությունը 26.817 կմ2 է։ Բնակչությունը կազմում է 1,696 մարդ։ 2011 թվականից Հարավային Պելիոն համայնքի մի մասն է։ Եղել է համակենտրոնացման ճամբար հունական քաղաքացիական պատերազմի ընթացքում։


== Ծանոթագրություններ ==
Ավազաբլուր 2

«Ավազաբլուր։ Մաս երկրորդ» (անգլ.՝ Dune: Part Two), ռեժիսոր Դենի Վիլնյովի ապագա գիտաֆանտաստիկ ֆիլմը, «Ավազաբլուր» (2021) ֆիլմի շարունակությունը, որի հիմքը Ֆրենկ Հերբերտի վեպերն են։ Ֆիլմի աշխատանքները սկսվել են 2021 թվականին։
Ֆիլմը թողարկվելու է 2023 թվականի հոկտեմբերի 20-ին։


== Սյուժե ==
Ֆիլմի սցենարի գրական հիմքը Ֆրենկ Հերբերտի «Ավազաբլուր» գիտաֆանտաստիկ վեպի երկրորդ կեսն է։ Հայտնի է, որ սցենարում ավելի մեծ ուշադրություն է դարձվելու Չանի կերպարին, որը մարմնավորում է Զենդեյան։


== Դերերում ==


== Արտադրություն ==
«Ավազաբլուր» ֆիլմի դեռ առաջին մասի թողարկումից առաջ Դենի Վիլնյովը հայտարարել է, որ կինոնկարն ընդգրկում է Ֆրենկ Գերբերտի համանուն վեպի մոտավոր կեսը, իսկ մնացած կեսը դառնալու է ֆիլմի շարունակության սցենարը։ Ռեժիսորը բացատրել է, որ «չի համաձայնվել մեկ ֆիլմում գրքի ողջ էկրանավորմանը։ Վեպի աշխարհը շատ բարդ է, նրա ուժը դետալներում է»։ 2019 թվականի նոյեմբերին Ջոն Սփեյթսը լքել է «Ավազաբլուր։ Քույրություն» հեռուստասերիալում գործադիր պրոդյուսերի պաշտոնը, որպեսզի կարողանա կենտրոնանալ «Ավազաբլուր 2» ֆիլմի սցենարի վրա։ 2020 թվականի հունիսին օպերատոր Գրեգ Ֆրեյզերն ասել է՝ «Դա ամբողջությամբ ձևավորված պատմություն է և այն դեռ զարգանալու ենթակա է։ Այն ինքնուրույն էպիկ ֆիլմ է, որը տեսնելուց մարդիկ շատ բան կարող են ստանալ»։
Հայտնի է դարձել, որ ֆիլմի երկրորդ մասը նկարահանվելու է, նույնիսկ առաջին մասի վարձույթում անհաջողություն կրելու դեպքում։ 2021 թվականի հոկտեմբերի 21-ին Warner Bros. ընկերության գլխավոր տնօրեն Էնն Սարնոֆը հաստատել է, որ սիքվել լինելու է։ Հետո հայտնի է դարձել ֆիլմի վարձույթում թողարկվելու ամսաթիվը՝ 2023 թվականի հոկտեմբերի 20։


== Ծանոթագրություններ ==
Ոսկեվան

Ոսկեվան (նախկին անվանումը` Ղոշղոթան),
գյուղ Հայաստանի Հանրապետության Տավուշի մարզում, նախկին Նոյեմբերյանի շրջանում, մարզկենտրոնից 33 կմ հյուսիս-արևմուտք, Ոսկեպարի լեռնաշղթայի հարավային լանջին։ Գյուղը մինչև 1978 թ. կոչվել է Ղոշղոթան, իսկ 1978 թվականից Ոսկեվան։
Ըստ մեզ հասած տվյալների, մի անգամ գյուղացիները, որոնք հարկ էին վճարում նաև թուրք բեկերին, սկսել էին աշնանացան վարի աշխատանքները, երբ բեկերն իրենց հարկահանների հետ գյուղ են մտնում տվյալ տարվա չվճարած հարկը հավաքելու։ Նրանք պահանջում են դադարեցնել վարի աշխատանքները և հավաքել տրվելիք հարկերը։ Հարկը հավաքելուց հետո թուրք բեկը թույլ է տալիս շարունակել վարի աշխատանքները, ասելով՝ գոշքոթանլարը, այսինքն՝ լծեք գութանները, այստեղից էլ Գոշքոթան՝ Ղոշղոթան անվան ծագումը։
1978 թ. Նոյեմբերյանի շրջսովետի գործկոմի նախաձեռնությամբ՝ նախագահ Սուրեն Սարիբեկի Անտոնյան, միջնորդություն ներկայացվեց ՀԽՍՀ Գերագույն խորհուրդ՝ շրջանի 3 բնակավայրերի անվանափոխության վերաբերյալ։ Առաջարկվեց Դոստլուն անվանել Բարեկամավան, Ղալաչան՝ Բերդավան, Ղոշղոթանը՝ Ոսկեվան։ Ղոշղոթանցիները սիրով համաձայնեցին և ընդունեցին գյուղի նոր անունը։
Ոսկեվանը գտնվում է նախկին շրջկենտրոն Նոյեմբերյանից 16 կմ, մարզկենտրոն Իջևանից՝ 45 կմ, և Երևանից՝ 180 կմ հեռավորության վրա։


== Բնակչություն ==
Ըստ ՀՀ 2011 թ. մարդահամարի արդյունքների` Ոսկեվանի մշտական բնակչությունը կազմել է 1256, առկա բնակչությունը` 1206 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնաբուծությամբ, պտղաբուծությամբ, ծխախոտագործությամբ, հացահատիկի և կերային կուլտուրաների մշակությամբ։


== Պատմամշակութային կառույցներ ==
Ոսկեվանի մեջ է Սուրբ Գայանե եկեղեցին, 4 կմ արևմուտքում՝ Շեկ աղբյուր, 3 կմ հյուսիս՝ Ոսկեվան, 3 կմ արևելք՝ Խլեզձոր և 5 կմ հյուսիս՝ Սռի գյուղատեղիները։
Գյուղի հին գերեզմանոցի հարավային մասում կանգուն է բռնչենի ծառը, որի տարիքը ոչ ոք չգիտի, ենթադրվում է որ այդ ծառը գյուղի հասակակիցն է։ Ծառի առջևի մասում Զորավար Անդրանիկի ծննդյան 125-ամյակի կապակցությամբ 1990 թ. կառուցվել է նրա կիսանդրին։ Կիսանդրին քանդակել է հարևան Ոսկեպար գյուղի բնակիչ Հրաչիկ Եգորի Ալավերդյանը։ Հուշարձանի բացման արարողությանը ներկա էր նաև Հայաստանի ազգային հերոս Գեղազնիկ Արմենակի Միքայելյանը։


== Տես նաև ==
Ոսկեվանի պատմության և մշակույթի անշարժ հուշարձանների ցանկ (Տավուշի մարզ)


== Ծանոթագրություններ ==
Օսակա (պրեֆեկտուրա)

Օսակա (ճապ.՝ 大阪府), պրեֆեկտուրա Ճապոնիայում, որը գտնվում է Կինկի տարածաշրջանում Հոնսյու կղզու վրա:
Վարչական կենտրոնը Օսակա քաղաքն է։
Պրեֆեկտուրայի տարածքը կազմում է 1 899,28 կմ²: Բնակչությունը, 2014 թվականի մարդահամարի արդյունքներով կազմել է 8 850 791 մարդ, իսկ բնակչության խտությունը 4660,08 մարդ/կմ² է:


== Ծանոթագրություններ ==


== Արտաքին հղումներ ==
Պրեֆեկտուրայի պաշտոնական կայք (ճապոներեն) (անգլ.)
Սերգոկալայի շրջան

Սերգոկալայի շրջան (ռուս.՝ Сергокалинский район), մունիցիպալ շրջան Ռուսաստանի Դաշնության Դաղստան հանրապետությունում։
Ստեղծվել է 1929 թվականին։ Վարչական կենտրոնը՝ Սերգոկալա։


== Աշխարհագրություն ==
Շրջանի տարածքի մակերեսը կազմում է 528,4 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 31454 մարդ։ Բնակչության խտությունը կազմում էր 59,53 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լավալ Մորանսի

Լավալ Մորանսի (ֆր.՝ Laval-Morency), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 244 մարդ, բնակչության խտությունը` 57.01 մարդ/կմ²։ Բնակավայրը զբաղեցնում է 4.28 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ հյուսիս-արևելք, Շալոն ան Շամպայն քաղաքից 100 կմ հյուսիս, Շառլվիլ Մեզիեր քաղաքից 18 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 158 աշխատունակ (15-64 տարեկան) բնակիչ, որոնցից ակտիվ էին 106-ը, իսկ ոչ ակտիվները` 52։ Ակտիվության ցուցանիշը կազմում է 67,1 %։ 106 աշխատունակ մարդկանցից աշխատել է 96 անձ (49 տղամարդ և 47 կին)։ Գործազուրկ են եղել 10 անձ (7 տղամարդ և 3 կին)։ 52 անաշխատունակներից 16-ը եղել են աշակերտներ կամ ուսանողներ, 18-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստերոիդների ցանկ (52201-52300)

Աստերոիդների ցանկ (52101-52200)  • Աստերոիդների ցանկ  • Աստերոիդների ցանկ (52301-52400)
 Աստերոիդների ցանկ (52101-52200)  • Աստերոիդների ցանկ  • Աստերոիդների ցանկ (52301-52400)


== Աղբյուր ==
«Discovery Circumstances: Numbered Minor Planets (50001)-(55000)»։ www.minorplanetcenter.net
Մարիա Վիրապյան

Մարիա Վիրապյան Ամբրեմիոսի (1900, Շուշի, Ելիզավետպոլի նահանգ, Ռուսական կայսրություն - 1978), Անդրկովկասում խորհրդային ռեժիմի հաստատման աջակից, կուսակցական աշխատող, մանկավարժ, ԽՄԿԿ անդամ (1917)։
Ծնվել է Շուշիում, բանվորի ընտանիքում։ Սովորել է տեղի կանանց պրոգիմնազիայում, 1929-1932 թթ.-ին՝ Յա․ Ս․ Սվերդլովի անվան համալսարանում։ Շուշիի երիտասարդական կազմակերպության ստեղծման (1917) մասնակիցներից է։ 1917-1920 թթ.-ին ընդհատակյա հեղափոխական աշխատանքներ է կատարել Անդրկովկասի մի շարք քաղաքներում, որի համար բազմիցս ձերբակալվել է։ 1919 թ.-ին Կովկասյան բյուրոյի հանձնարարությամբ Բաքվի կոմիտեն Վիրապյանին գործուղել է Ալեքսանդրապոլ (այժմ՝ Գյումրի), ուր ընտրվել է բոլշևիկների Ալեքսանդրապոլի կոմիտեի անդամ, մասնակցել Մայիսյան ապստամբության (1920) նախապատրաստմանն ու կազմակերպմանը։
Mafia (երգ, Թրևիս Սքոթ)

«Mafia», ամերիկացի ռեփեր և երգիչ Թրևիս Սքոթի երգը։ Թողարկվել է 2021 թվականի նոյեմբերի 5-ին մեկ այլ սինգլի՝ «Escape Plan»-ի հետ միաժամանակ, որոնք մաս են կազմում «Escape Plan / Mafia» կոչվող միաձուլված սինգլի։ Երգը գրել է Թրևիս Սքոթը՝ Boi-1da-ի պրոդյուսերների և Ջահան Սվիթի հետ համատեղ. լրացուցիչ համահեղինակությունը պատկանում է Ջեյ Քոուլին, որը նաև կատարում է երգի վոկալ մասեր։


== Ձայնագրության մասնակիցներ ==
Ըստ Tidal-ի տվյալների.

Թրևիս Սքոթ - վոկալ, երգի հեղինակ, ձայնագրություն
Ջեյ Քոուլ - լրացուցիչ վոկալ, երգի հեղինակ
Boi-1da - խրոդյուսեր, երգի հեղինակ
Ջահան Սվիթ - պրոդյուսեր, երգի հեղինակ, դաշնամուր
Մայք Դին - մաստերինգ
Դերեկ «206Derek» Անդերսոն - ձայնագրություն, հնչյունային ռեժիսորի  օգնական


== Հիթ-շքերթներ ==


== Ծանոթագրություններ ==
Սթևո Պենդարովսկի

Սթևո Պենդարովսկի (մակեդոներեն՝ Стево Пендаровски, ապրիլի 3, 1963(1963-04-03), Սկոպիե, Մակեդոնիայի Սոցիալիստական Հանրապետություն, ՀՍՖՀ), մակեդոնացի քաղաքական գործիչ և քաղաքագետ։ 2014 թվականի նախագահական ընտրություններին Մակեդոնիայի սոցիալ-դեմոկրատական միության կողմից առաջադրվել է որպես նախագահի թեկնածու՝ ընտրությունների արդյունքում զբաղեցնելով երկրորդ տեղը։ 2019 թվականի նախագահական ընտրություններին նույնպես առաջադրվել է որպես նախագահի թեկնածու։ Նախագահական ընտրությունների երկրորդ փուլում, որը տեղի ունեցավ 2019 թվականի մայիսի 5-ին, հաղթել է Սթևո Պենդարովսկին՝ ստանալով ձայների 51,66 %-ը։


== Կենսագրություն ==


=== Կրթություն և ակադեմիական կարիերա ===
Պենդարովսկին 1987 թվականին ավարտել է Սուրբ Կիրիլի և Մեֆոդիի անվան համալսարանը՝ ստանալով իրավունքի բակալավրի աստիճան։ Ավելի ուշ նույն համալսարանում ստացել է մագիստրոսի գիտական աստիճան, ինչին հաջորդել է քաղաքագիտության դոկտորի գիտական աստիճանը։
2008 թվականից Սկոպյեի «Ամերիկյան քոլեջ» համալսարանի դոցենտ է՝ միջազգային անվտանգության, արտաքին քաղաքականության և գլոբալիզացիայի բնագավառներում։


=== Քաղաքական կարիերա ===
1998-2001 թվականներին զբաղեցրել է Մակեդոնիայի ներքին գործերի նախարարի օգնականի և այդ նույն նախարարության վերլուծական ու հետազոտական բաժնի ղեկավարի պաշտոնները։
Այնուհետև դարձել է Մակեդոնիայի նախագահ Բորիս Տրայկովսկու օգնականը՝ ազգային անվտանգության և արտաքին քաղաքականության հարցերով. պաշտոնն զբաղեցրել է 2001 թվականից մինչև նախագահի մահը՝ 2004 թվականը։
Նախագահի մահվանից հետո զբաղեցրել է Մակեդոնիայի պետական ընտրական հանձնաժողովի նախագահի պաշտոնը (2004-2005 թվականներին)։
2005-2009 թվականներին զբաղեցրել է Մակեդոնիայի նախագահ Բրանկո Ցրենկովսկու խորհրդականի պաշտոնը։
2014 թվականի նախագահական ընտրություններին ընդառաջ, Մակեդոնիայի սոցիալ-դեմոկրատական միության կողմից առաջադրվել է որպես նախագահի թեկնածու։ Ընտրությունների արդյունքում զբաղեցրել է երկրորդ տեղը։
2019 թվականի նախագահական ընտրություններին ընդառաջ առաջադրվել է որպես նախագահի թեկնածու. ընտրությունների առաջին փուլում, որը տեղի է ունեցել ապրիլի 21-ին, ստացել է քվեների 42,81 %-ը, կամ որ նույնն է՝ 322 581 ձայն, իսկ երկրորդ փուլում, որը տեղի է ունեցել մայիսի 5-ին, հաղթել է՝ ստանալով քվեների 51,66 %-ը, կամ որ նույնն է՝ 436,212 ձայն։


== Ծանոթագրություններ ==


== Արտաքին հղումներ ==
Կենսագրություն
Գրամոլություն

Գրամոլություն, Գրաֆոմանիա (հունարեն՝ γράφω - «գրում եմ», հունարեն՝ μανία - «կիրք, խելագարություն»), ստեղծագործելու հիվանդագին կիրք։
Գրամոլությունն առաջանում է ստեղծագործական աշխատանքի մասին ունեցած թյուր պատկերացումից, թե իբր այն թեթև և բոլորին հասու գործ է։ Այդ պատկերացումն առաջանում է նաև սեփական ստեղծագործական հնարավորությունների գերագնահատման պատճառով։ Հաճախ գրամոլությունը (որի տարրերը կարող են լինել պրոֆեսիոնալ գրողների ստեղծագործության մեջ) ծնվում է այնպիսի ազդակներից, ինչպիսիք են՝ հնչեղ անուն վաստակելը, գրական միջավայրին պատկանելը և այլն։ Ռուսական գրականության պատմության մեջ որպես գրամոլ լայն ճանաչում ստացավ Ա. Պուշկինին իր ժառանգորդը համարող, բացասական կերպար դարձած կոմս Դ. Ի. Խվոստովը, որն ինքն էր գնում իր իսկ երկերը։ Գրամոլը կարող է լինել գրական կերպար. այսպես՝ պոետներ Ա. Կ. Տոլստոյը և Ա. Մ. Ժեմչուժնիկով ու Վ. Մ. Ժեմչուժնիկով եղբայրները կերտել են Կոզմա Պրուտկովի՝ պոետ-գրամոլի բացասական կերպարը, Ավ. Իսահակյանը՝ գրամոլ Մարտինի կերպարը («Գրական նախանձ»)։
Գրամոլներին բնորոշ է իրենց քննադատաբար չգնահատելու հատկանիշը, գրական մեծության մոլուցքն ու ուրիշների կարծիքը չընդունելը։ Այստեղից էլ նրանց անսովոր ակտիվությունը, ինչ գնով էլ լինի տպագրվելու հիվանդագին ձգտումը։


== Ծանոթագրություններ ==


== Գրականություն ==
В. М. Блейхер, И. В. Крук. Толковый словарь психиатрических терминов Archived 2009-02-22 at the Wayback Machine.. 1995.(ռուս.)